-1
ওয়াই-ফাই নেটওয়ার্কের যত ব্যবহারকারী
অনেকেই ইন্টারনেট সংযোগকে ওয়াই-ফাই নেটওয়ার্কের মাধ্যমে ভাগাভাগি করে ব্যবহার করেন। আবার অনেক জায়গায় ওয়াই-ফাই বিনামূল্যে পাওয়া যায়। স্বাভাবিকের চেয়ে কম গতি পাওয়া বা অনাকাঙ্ক্ষিত কেউ অনুমতি ছাড়া ওয়াই-ফাই ব্যবহার করছে কি না, অনেক সময় সেটি জানার প্রয়োজন হতে পারে। এটি জানাতে আপনাকে সহায়তা করবে ওয়্যারলেস নেটওয়ার্ক ওয়াচার নামের সফটওয়্যার।এটি পাওয়া যাবে http://goo.gl/hRbRQd ওয়েব ঠিকানায়। নামিয়ে নিয়ে সহজেই জানা যাবে কোন কোন আইপি (ইন্টারনেট প্রটোকল) ঠিকানা আপনার নেটওয়ার্কের সেবা গ্রহণ করছে। এটি ব্যবহারে কোনো নতুন নেটওয়ার্ক যুক্ত হলে একটি বিপের মাধ্যমে তা আপনাকে জানিয়ে দেওয়া হবে। এ ছাড়া আরও অনেক সুবিধা এটিতে পাওয়া যাবে।—মো. রাকিবুল হাসান